钦定古今图书集成/历象汇编/乾象典/第091卷 > 《风流子》〈雪〉前人
## 钦定古今图书集成/历象汇编/乾象典/第091卷 > 《风流子》〈雪〉前人

同云垂六幕，啼乌静、风御玉妃寒。渐声入钓蓑，色侵
书幌，似花如絮，结阵成团。倦游客，一番诗思苦，无算
酒肠宽。黄竹调悲，绮衾人病，岂堪梅蕊，索笑巡檐。
一杯知谁劝，空搔首、还是忆旧青毡。问素娥早晚，光
射江干。待醉披鹤氅，高吟冰柱，剡溪何妨，乘兴空还。
只恐橹声咿轧，栖鸟难安。